|  |
| --- |
| **Prilog III.** |

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: 601-01/23-01/7 URBROJ: 2125-1-01-23-03)**

**UNUTAR MJERE 7.4.1. "ULAGANJA U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU" LRS LAG-a LIKA**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta)*

OPREMANJE DJEČJEG VRTIĆA PAHULJICA LIČKI OSIK

**2. KORISNIK**

2.1. NAZIV KORISNIKA

GRAD GOSPIĆ

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Budačka 55., 53000 Gospić

2.4. OSOBA OVLAŠTENA ZA ZASTUPANJE

Karlo Starčević, gradonačelnik

2.5. KONTAKT

+385 53 572025

grad.gospic@gospic.hr

**3. OPIS PROJEKTA**

3.1. MJERA ZA KOJU SE PODNOSI ZAHTJEV ZA POTPORU

MJERA 7.4.1. "ULAGANJA U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU"

3.2. MJESTO PROVEDBE

3.2.1. ŽUPANIJA

Ličko-senjska županija

3.2.2. GRAD/OPĆINA

Gospić

3.2.3. NASELJE/NASELJA

Lički Osik

3.3. CILJEVI PROJEKTA

*(navesti ciljeve koji će se ostvariti provedbom projekta; najmanje 300, a najviše 800 znakova)*

Cilj projekta je unaprjeđenje kvalitete predškolskog odgoja i obrazovanja na području naselja Lički Osik i stvaranje preduvjeta za razvoj ruralnog područja kroz poboljšanje temeljnih usluga i podizanje kvalitete života stanovništva.

Specifični ciljevi projekta su:

* kroz opremanje dječjeg vrtića unaprijediti kvalitetu i stvoriti bolje uvjete boravka korisnicima odgojnog sustava za predškolsku djecu u naselju Lički Osik;
* smanjenje depopulacije ruralnog područja i povećanje dostupnosti socijalnih usluga;
* doprinijeti opremljenosti odgojno-obrazovne infrastrukture kroz ulaganje u novu opremu s ciljem povećanja kvalitete života stanovnika.

3.4. OČEKIVANI REZULTATI PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje i mjerljive indikatore očekivanih rezultata za svaki od postavljenih ciljeva; najmanje 300, a najviše 800 znakova)*

Očekivani rezultati projekt u odnosu na početno stanje su:

* unaprijeđena društvena infrastruktura kroz opremanje 3 prostorije dječjeg vrtića na katastarskoj čestici 3859, katastarskoj općini Lički Osik;
* povećana kvaliteta boravka djece u vrtiću za 3 odgojno-obrazovne skupine;
* postavljena 3 uređaja za mjerenje temperature i vlažnosti u prostorijama dječjeg vrtića.

3.4.2. Stvaranje novih radnih mjesta/očuvanje postojećih

Pridonosi li projekt stvaranju novih radnih mjesta/očuvanju postojećih? **DA / NE**

*(Zaokružiti odgovor koji je primjenjiv za projekt)*

Ako je odgovor ''DA'':

1. opisati na koji način projekt doprinosi stvaranju novih radnih mjesta/očuvanju postojećih

Sukladno Statutu Dječjeg vrtića Pahuljica („Službeni vjesnik Grada Gospića“ br. 15/22), Osnivač Vrtića je Grad Gospić (temeljem Zaključka Vlade RH, Klasa: 023-03/94-01-88 urbroj:532-02-6/4-94-01 od 14.2.1994.). Statutom je utvrđena djelatnost i poslovanje, unutarnje ustrojstvo i način rada. U Vrtiću postoje zaposleni djelatnici/odgajatelji koji poslove obavljaju na području naselja Lički Osik u Područnom vrtiću koji djeluje u Ličkom Osiku, te će se provedbom ovog projekta očuvati postojeća radna mjesta. Provedbom ovog projekta biti će formirana nova skupina te će se zaposliti dva (2) nova odgajatelja/ice.

Provedbom ovog projekta njihova radna mjesta postaju još sigurnija jer nabava nove opreme garantira opstojnost dječjeg vrtića i provedbu skrbi za najmlađe sugrađane. Završetkom projekta neposredno se utječe na očuvanje radnih mjesta te se na taj način smanjuje nezaposlenost i potiče demografska revitalizacija. Ali provedbom projekta dolazi i do stvaranja novih radnih mjesta kroz zapošljavanje 2 nova odgajatelja/ice.

1. opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Tablica 1: Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1. | odgajatelj | 2 | Pedagoška godina 2023/2024 |
|  |  |  |  |
|  |  |  |  |

*Napomena:*

*Podaci iz ove tablice uzeti će se u obzir prilikom provjere ostvarenja kriterija odabira broj 4. i praćenje indikatora vezanih za provedbu LEADER mjere*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev LAG-a LIKA/Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe ulaganja.*

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjera 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“)*

Predviđeno trajanje provedbe projekta je 12 mjeseci.

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

1. provedba postupka nabave robe;
2. opremanje;
3. promidžba i vidljivost, označavanje ulaganja sukladno Pravilniku;
4. upravljanje projektom.

3.7. RAVNOMJERAN RAZVOJ PODRUČJA LAG-a LIKA

*(Odgovoriti na pitanje provodi li se ulaganje u jedinici lokalne samouprave koja na svom području nema odobren projekt iz prethodnog LAG natječaja LAG-a LIKA –* ***zadebljati – bold*** *odgovor)*

DA

**NE**

3.8. INOVATIVNOST

*(Navesti ukratko, obrazložiti, na koji način je ulaganje inovativno. Inovativnost podrazumijeva uvođenje novih, inovativnih mogućnosti podizanja kvalitete života u području ulaganja unutar obuhvata LAG-a LIKA npr. Uvođenje nove prakse, nove usluge, proizvoda ili aktivnosti za područje, kao i povezanost s proizvodima oznake Lika Quality. U slučaju da korisnik nije zatražio bodove po kriteriju odabira br. 6 obrazloženje nije potrebno)*

Inovativnost u ovom projektu podrazumijeva uvođenje nove opreme za mjerenje temperature i vlažnosti zraka u prostorijama vrtića. Nakon obiteljskog doma dječji vrtići su najvažnije mjesto u kojem borave djeca predškolske dobi (u prosjeku 5-10 sati na dan). Tijekom boravka u vrtiću djeca su izložena čitavom nizu čimbenika koji predstavljaju opasnost za zdravlje kao što su loša kvaliteta zraka, buka, mikroklimatski uvjeti – temperatura, relativna vlažnost, strujanje zraka. Nabavom opreme utječe se na prevenciju štetnih utjecaja. Nužan je kontinuirani nadzor nad čimbenicima koji mogu imati utjecaj na zdravlje djece tijekom boravka u dječjem vrtiću posebno u dobi kad su razvojni procesi opsežni.

Inovativnost je također u nabavki ormarića za previjanje sa stepenicama praktičnim zbog odgajatelja/ica koje ne moraju djecu podizati nego se uz njihovu pomoć popnu preko stepenica na policu za previjanje i presvlačenje. Uvođenjem se utječe na očuvanje zdravlja prije svega kralježnice odgajatelja/ica. Također ima i pozitivan utjecaj na djecu koja razvijaju motoričke sposobnosti kroz penjanje stepenicama čime se potiče koordinacija, jačanje samopouzdanja i potiče neovisnost.

3.9. OČUVANJE OKOLIŠA (UBLAŽAVANJE KLIMATSKIH PROMJENA)

*(Navesti ukratko, obrazložiti, na koji način ulaganje doprinosi očuvanju okoliša, odnosno ublažavanju klimatskih promjena. Očuvanje okoliša (ublažavanje klimatskih promjena podrazumijeva ulaganje u zelenu, energetski učinkovitu infrastrukturu, opremanje opremom visoke energetske učinkovitosti, korištenje opreme i procesa koji će doprinijeti smanjenju potrošnje energije i emisije stakleničkih plinova).*

*Bodovi se dodjeljuju za ulaganja usmjerena na obnovljive izvore energije (npr. Kupnja i/ili ugradnja solarnih sustava, dizalica topline, sustava za grijanje na biomasu i sl.) i građenje objekata minimalno B energetskog razreda bez obzira na njihov financijski udio u ukupnom iznosu projekta.*

*U slučaju da korisnik nije zatražio bodove po kriteriju odabira br. 7 obrazloženje nije potrebno)*

Oprema odnosno uređaji za mjerenje temperature i vlažnosti u prostorijama dječjeg vrtića indirektno će utjecati na smanjenje potrošnje energije budući će se pratiti stanje te će se redovito provjetravati i gasiti grijanje kad prostorije budu optimalno zagrijane. Održavanjem optimalne temperature tijekom dana stvaraju se povoljni uvjeti za obrazovne aktivnosti djece. Na taj način doprinosi se smanjenju potrošnje energije.

3.10. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je idejni projekt/glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/potvrde i suglasnosti javno-pravnih tijela, ostale pripremne aktivnosti.*

***Napomena:*** *nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađeni su idejni i glavni projekt, ishođene su lokacijska dozvola, građevinska dozvola i potvrde javno-pravnih tijela koje su sastavni dio glavnog projekta)*

Pripremne aktivnosti koje su provedene:

* riješeni imovinsko-pravni odnosi;
* pribavljen dokaz o postojećoj građevini u kojoj će se vršit opremanje (uporabna dozvola);
* pribavljene ponude za opremu.

3.11. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji/procjeni troškova, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore''; ne smije biti veća od 250.000 eura (s PDV-om)*

Ukupna vrijednost projekta iznosi 19.832,98 EUR.

3.12. ZAPOČETE AKTIVNOSTI GRAĐENJA

*(navesti ukupnu vrijednost započetih aktivnosti građenja koja ne smije biti veća od 10% ukupne vrijednosti građenja vezanog uz projekt do trenutka podnošenja zahtjeva za potporu. Aktivnosti vezane uz ulaganje, osim pripremnih aktivnosti, ne smiju započeti prije podnošenja zahtjeva za potporu. U slučaju započetih aktivnosti građenja, potrebno je vrijednost građenja razdvojiti na prihvatljiv trošak (neizvedeni radovi) i neprihvatljiv trošak (izvedeni radovi u maksimalnom iznosu do 10% vrijednosti građenja), te isto prikazati u tablici ''Plan nabave/Tablica troškova i izračuna potpore''. U slučaju da aktivnosti građenja nisu započete do podnošenja zahtjeva za potporu navesti: ''Aktivnosti građenja nisu započele''.)*

Aktivnost nije primjenjiva budući se radi o investiciji opremanja.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti izjavu korisnika o dostupnosti ulaganja lokalnom stanovništvu i različitim interesnim skupinama iz točke 12. ovog Priloga)*

Ciljne skupine su:

* roditelji/skrbnici s područja naselja Lički Osik, Mušaluk, Budak, Široka Kula, Ostrvica kojima se omogućava adekvatnija skrb o njihovoj djeci;
* lokalno stanovništvo s naglaskom na obitelji s djecom i obitelji koje planiraju imati djecu.

Krajnji korisnici su:

* djeca jasličke i vrtićke dobi, kao i predškolskog uzrasta s područja naselja Lički Osik, Mušaluk, Budak, Široka Kula, Ostrvica;
* zaposlenici Dječjeg vrtića Pahuljica podružnice Lički Osik.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Realizacijom projekta doprinosi se stvaranju adekvatnijih uvjeta za provođenje programa predškolske djelatnosti odgoja i obrazovanja na području naselja Lički Osik. Društvena opravdanost projekta je pružanje i poboljšanje društvenih usluga stanovnicima kojima se podiže razina kvalitete življenja. Roditelji imaju mogućnost da upravo u svom naselju upišu dijete u vrtić te se djetetu omogućava odgoj, obrazovanje, siguran nadzor, čuvanje i zaštita, zdravstvena zaštita, prehrana i socijalna skrb. Ostvarivanje ciljeva i rezultata projekta doprinosi razvoju temeljnih životnih uvjeta. Pozitivan utjecaj je na sadašnje i buduće korisnike usluga te planski razvoj ustanova predškolskog odgoja što pozitivno utječe na kvalitetu života lokalnog stanovništva te će potaknuti ostanak na ruralnim područjima.

4.3. POVEZANOST ULAGANJA SA ZAŠTIĆENIM KULTURNIM DOBROM LAG-a *(nepokretno/pokretno materijalno kulturno dobro ili nematerijalna baština)* ILI PRIRODNOM BAŠTINOM

*(Navesti/obrazložiti na koji način je ulaganje povezano sa zaštićenim kulturnim dobrom LAG-a LIKA (nepokretno/pokretno materijalno kulturno dobro ili nematerijalna baština), prema popisu iz Priloga 1. LRS LAG-a LIKA ili prirodnom baštinom, prema popisu iz Priloga 3. LRS LAG-a LIKA; najmanje 200, a najviše 800 znakova.*

*U slučaju da korisnik nije zatražio bodove po kriteriju odabira br. 5 obrazloženje nije potrebno.)*

Nije primjenjivo.

**5. POVEZANOST DJELATNOSTI UDRUGE/VJERSKE ZAJEDNICE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO**

5.1. POVEZANOST DJELATNOSTI UDRUGE/VJERSKE ZAJEDNICE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge ili vjerske zajednice vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge/vjerske zajednice; navedeno se odnosi isključivo na slučaj kada je korisnik udruga ili vjerska zajednica koja se bavi humanitarnim i društvenim djelatnostima)*

Nije primjenjivo jer je JLS prijavitelj.

5.2. DOKAZ DA SU HUMANITARNE I DRUŠTVENE DJELATNOSTI UDRUGE/VJERSKE ZAJEDNICE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge/vjerske zajednice od posebnog interesa za lokalno stanovništvo; navedeno se odnosi isključivo na slučaj kada je korisnik udruga ili vjerska zajednica koje se bave humanitarnim i društvenim djelatnostima)*

Nije primjenjivo.

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

|  |  |  |  |
| --- | --- | --- | --- |
| Planirani trošak  | Ukupni procijenjeni iznos s PDV-om u 2023.g. | Proračun Grada Gospića 10 % | Potpora (predviđen intenzitet 90 %) |
| Trošak nabave opreme | 19.832,98 EUR | 1.983,30 EUR | 17.849,68 EUR |
| UKUPNO | 19.832,98 EUR | 1.983,30 EUR | 17.849,68 EUR |

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekta, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“)*

Grad Gospić posjeduje značajno iskustvo u pripremi i provedbi infrastrukturnih projekata sufinanciranih EU sredstvima i sredstvima resornih ministarstava. Najvažniji infrastrukturni projekti provedeni u proteklom razdoblju:

- Izgradnja reciklažnog dvorišta, vrijednost projekta iznosi 4.710.530,47 kuna od čega su 3.677.125,89 kuna bespovratna sredstva iz Kohezijskog fonda;

- Projekt razvoja infrastrukture širokopojasnog pristupa za područje Grada Gospića, Grada Otočca i Općine Plitvička Jezera (PRŠI), ukupna vrijednog ugovora iznosi 98.233.814,40 kn od čega su 75.091.365,14 kn bespovratna sredstva;

- Sustav javne rasvjete Grada Gospića – prva funkcionalna cjelina, vrijednost projekta iznosi 3.749.387,05 kn,

-Rekonstrukcija šumskih prometnica u šumskom kompleksu „Zapadni dio uz jezero Kruščica“, ukupni iznos prihvatljivog ulaganja iznosi 4.071.008,65 kn, uz 100% financiranje Europske unije iz Programa ruralnog razvoja;

- Energetska obnova zgrade Osnovna škola Dr. Franje Tuđmana na adresi Riječka 2, Lički Osik, vrijednost 5.182.604,63 kn, od čega je 2.122.559,13 kn sufinancirano sredstvima Europske unije;

- Uređenje atletskog stadiona – Gospić, faza I, vrijednost ulaganja 600.000,00 kn.

- Sanacija krovišta na zgradi Javne vatrogasne postrojbe Gospić, vrijednost projekta 263.187,50 kn;

- Uređenje pješačke staze u naselju Lički Osik, ukupna vrijednost projekta iznosi 407.132,74 kuna;

- Izgradnja trga Nikole Tesle, ukupna vrijednost radova je 1.880,232,80 kuna.

Uz navedene projekte Grad Gospić posjeduje iskustvo i u provođenju projekata financiranih iz Europskog socijalnog fonda, Fondova Kraljevine Norveške i Europskog gospodarskog prostora (EGP), Erasmus+ programa, koje aktivno priprema i provodi.

Ljudski kapaciteti za provedbu planiranog projekta: Grad Gospić osnovan je 19.4.1993.godine. Posjeduje ljudske kapacitete neophodne za uspješno provođenje projekta i u potpunosti je sposoban odgovoriti svim zahtjevima koji se mogu pojaviti tijekom i nakon realizacije ovog projekta. Od ukupno 40 zaposlenih službenika i namještenika 12 službenika posjeduje iskustvo i bili su članovi projektnih timova u provedbi projekata.

Za provedbu projektnih aktivnosti i izvještavanje biti će odgovoran Gradski upravni odjel za samoupravu i upravu, Odsjek za gospodarstvo i ruralni razvoj, čiji djelatnici posjeduju značajno iskustvo u pripremi i provedbi projekata. Projektni tim sastojat će se od 3 člana (voditelj projekta, voditelj podružnice Dječjeg vrtića Pahuljica Lički Osik, stručnjak za financije), te je Nositelj projekta Grad Gospić sposoban u svakom trenutku pružiti kadrovsku, organizacijsku, materijalnu i tehničku pomoć u realizaciji projekta.

**8. NAČIN ODRŽAVANJA I UPRAVLJANJA PROJEKTOM**

8.1. PRIHODI I RASHODI PROJEKTA

*(navesti planirane izvore prihoda/sufinanciranja i rashode nužne za upravljanje i održavanje realiziranim projektom u predviđenoj funkciji projekta)*

Planirana sredstva za upravljanje i održavanje realiziranog projekta osigurat će se Proračunom Grada Gospića i projekcijama. Grad Gospić kao Osnivač Dječjeg vrtića Pahuljica osigurava financijska sredstva za tekuće i investicijsko održavanje, materijalne rashode i plaće zaposlenika.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“; navesti način upravljanja projektom kada je korisnik prenio ili će prenijeti upravljanje projektom drugoj pravnoj osobi sukladno nadležnim propisima)*

Za održavanje i upravljanje realiziranim projektom nadležan je Dječji vrtić Pahuljica kojemu je sukladno zakonskim odredbama povjeren predškolski odgoj i obrazovanje.

**9. OSTVARIVANJE NETO PRIHODA**

*(Ako se administrativnom kontrolom utvrdi da projekt nakon dovršetka ostvaruje neto prihod, iznos potpore će se umanjiti za diskontirani neto prihod koji projekt ostvaruje u referentnom razdoblju od 10 godina.*

*Za izračun neto prihoda u referentnom razdoblju potrebno je popuniti Predložak za izračun neto prihoda.*

*Predložak se preuzima sa mrežne stranice* [*www.lag-lika.hr*](http://www.lag-lika.hr)

****

Ostvaruje li projekt neto prihod? **DA / NE**

*(Zaokružiti odgovor koji je primjenjiv za projekt)*

**Tablica izračuna neto prihoda**

*(ulijepiti popunjenu Tablicu izračuna neto prihoda )*



**10. USKLAĐENOST PROJEKTA S LOKALNOM RAZVOJNOM STRATEGIJOM LAG-a LIKA**

*(navesti cilj i prioritet iz Lokalne razvojne strategije LAG-a LIKA, a iz kojih je vidljivo da je projekt u skladu s Lokalnom razvojnom strategijom LAG-a LIKA; navesti broj poglavlja/stranice u kojem se navodi spomenuti cilj i prioritet iz LRS; opišite usklađenost projekta s LRS tj. obrazložite na koji način ulaganje doprinosi ostvarenju ciljeva LRS:*

*CILJ 1. Podizanje konkurentnosti poljoprivredne proizvodnje i prerade uz poštivanje načela održivog, pametnog i uključivog rasta; CILJ 2. Učinkovito korištenje prirodnih i kulturnih resursa za gospodarski oporavak i stvaranje novih radnih mjesta; CILJ 3. Smanjenje ruralne depopulacije i povećanje kvalitete života)*

Projekt „Opremanje Dječjeg vrtića Pahuljica Lički Osik“ je u skladu sa Lokalnom razvojnom strategijom LAG-a LIKA – **Cilj 3. Smanjenje ruralne depopulacije i povećanje kvalitete život,** Prioritet P5 Razvoj infrastrukture temeljnih usluga za lokalno stanovništvo (str.33. LRS LAG-a LIKA), budući se ulaganjem u društvenu infrastrukturu stvaraju preduvjeti za poticanje društvenog i gospodarskog rasta i razvoja i zaustavljanje depopulacijskog trenda. Unaprijeđena infrastruktura utječe na kvalitetu života, a naročito je bitno ulaganje u podizanje kvalitete života kroz brigu o svim socijalno ranjivim dobnim skupinama te osiguravanje prostora za provođenje programa za djecu predškolske dobi. Time se osigurava socijalni razvoj djece i omogućavanje roditeljima razdvajanja poslovnog i obiteljskog života. Društvena infrastruktura je neophodna kako bi se standard života u ruralnim krajevima izjednačio sa standardom života u urbanim krajevima.

**11. DOPRINOS PROJEKTA FOKUS PODRUČJIMA PROJEKTA INTEGRA LIKA 2020**

*(obrazložite na koji način projekt doprinosi fokus području/ima projekta INTEGRA LIKA 2020; potrebno je navesti fokus područje/a iz projekta INTEGRA LIKA 2020 opisana u Prilogu 6. LRS LAG-a LIKA, kao i broj stranice u kojem se navodi spomenuto fokus područje/a;.*

*U slučaju da korisnik nije zatražio bodove po kriteriju odabira br. 8, obrazloženje nije potrebno.)*

Projekt će doprinijeti sljedećim fokus područjima projekta INTEGRA LIKA 2020:

* Fokus područje **B) Stvaranje identiteta** (Prilog 6. LRS LAG-a LIKA, Integra Lika 2020., stranica 91.)

Lički Osik je planski izgrađeno industrijsko naselje neposredno nakon Drugog svjetskog rata. Po svojim morfološko-fiziološkim obilježjima te socioekonomskoj strukturi stanovništva ima obilježja grada iako to nikad u svojoj povijesti postojanja nije bio. Lički Osik stanovništvu osigurava zadovoljenje životnih potreba kao što su opskrba, promet, obrazovanje, zdravstvena zaštita. Lički Osik je kroz povijest imao obilježja samostalnog naselja gradskog karaktera te mu se taj status treba osigurati i za budućnost jačanjem temeljnih usluga društvene i komunalne infrastrukture i sačuvat specifični prostorni identitet. Na urbanističku specifičnost i jedinstven identitet ukazala je 2013. provedba projekta „Lički Osik – prostorni identitet planiranog grada“ Udruge ECOVAST čiji je zaključak da urbanistički i arhitektonski činitelji Ličkog Osika predstavljaju jedinstvene prostorne činitelje koji su u funkciji razvoja. Naselje je planski odmaknuto od ceste i željezničke pruge u širokom luku s dvoredom koji vodi u naselje uz ulicu sa obostranim nogostupom odvojenim od kolnika uskim zelenim pojasom. Sukladno modernističkim načelima tadašnja gradnja veliku je pažnju posvetila javnim, društvenim i uslužnim sadržajima, tipovima stambenih zgrada, zelenim površinama, ali i zoni sporta i rekreacije (stadion). Obnova nakon Domovinskog rata još uvijek traje, brojni su imovinsko-pravni problemi, nije bilo zahtjeva za novog gradnjom te je sačuvana urbanistička struktura. Stoga se za naselje Lički Osik može reći da je jedinstveno i razlikuje se od svih drugih naselja na prostoru Gospića ali i šire, te se treba poštivati činitelj rijetkosti, izvornosti i jedinstvenosti prilikom stvaranja identiteta. Lički Osik primjer je na kojem se mogu primijeniti recentna europska iskustva i temeljiti njegov identitet upravo na oglednom primjeru planiranog industrijskog naselja u Hrvatskoj, planiranom i u segmentima nedovršenog, ali sa kvalitetama urbane cjeline. Upravo iz tog razloga ulaganje u opremanje dječjeg vrtića jača status i primjer jedinstvenog urbanog naselja.

* Fokus područje **D) Samoodrživost** (Prilog 6. LRS LAG-a LIKA, Integra Lika 2020., stranica 93.)

Provedbom ovog projekta Grad Gospić kao jedinica lokalne samouprave utječe na unaprjeđenje društvene infrastrukture i temeljenih usluga lokalnog stanovništva, te na taj način očuvanje radnih mjesta. Upravo kvalitetna društveno-socijalna infrastruktura temelj je za predispozicije održivog razvoja i samoodrživosti. Sukladno vlastitim razvojnim posebnostima, ali i mogućnostima, provedbom ovakvih projekata stvara se okruženje povoljno za život na ruralnom području lokalnih dionika. Opremanje prostora dječjeg vrtića kao društvene infrastrukture stvara sigurno i ugodno okruženje za život, preduvjet je za gospodarsko-poduzetničke poduhvate, te planiranje obiteljskog i poslovnog života.

* Fokus područje **E) Zaštita okoliša, obnovljivi izvori energije (OIE) i energetska učinkovitost** (Prilog 6. LRS LAG-a LIKA, Integra Lika 2020., stranica 94.)

Ostvarenje potreba stanovništva ne smije se odraziti negativno na okoliš. Grad Gospić uvođenjem uređaja za mjerenje temperature i vlage u prostorijama dječjeg vrtića utjecat će na smanjenje potrošnje energije, te će se utjecat na razvoj i jačanje svijesti lokalnih dionika o važnosti očuvanja resursa, ublažavanje klimatskih promjena i prilagodba tim promjenama. Praćenjem stanja temperature i vlage mogu se stvoriti goleme uštede energije i kao prednosti za okoliš su manje emisije stakleničkih plinova. Prilikom postizanja optimalne temperature u prostorijama gasit će se grijanje.

Uvođenjem opreme u prostorije dječjeg vrtića utječe se na smanjenje potrošnje energije. Grad Gospić kao partner projekta INTEGRA LIKA 2020 i član LAG-a LIKA teži k ispunjenju ciljeva zaštite okoliša i energetskoj učinkovitosti.

**12. IZJAVA KORISNIKA O DOSTUPNOSTI ULAGANJA LOKALNOM STANOVNIŠTVU I RAZLIČITIM INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj zahtjeva za potporu za Mjeru 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“*

*- korisnik se treba u Izjavi obvezati te treba izjaviti da će planirano ulaganje biti dostupno lokalnom stanovništvu i različitim interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ovom izjavom ja, Karlo Starčević, OIB: 12066964276, NA FUNKCIJI GRADONAČELNIKA Grada Gospića, kao osoba ovlaštena za zastupanje nositelja i korisnika projekta/podnositelja prijave Grada Gospića za Mjeru 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ LAG LIKA, izjavljujem da će planirano ulaganje „Opremanje Dječjeg vrtića „Pahuljica“ Lički Osik“ biti dostupno lokalnom stanovništvu i različitim interesnim skupinama.

Ciljne skupine su:

* roditelji/skrbnici s područja naselja Lički Osik, Mušaluk, Budak, Široka Kula, Ostrvica kojima se omogućava adekvatnija skrb o njihovoj djeci;
* lokalno stanovništvo s naglaskom na obitelji s djecom i obitelji koje planiraju imati djecu.

Krajnji korisnici su:

* djeca jasličke i vrtićke dobi, kao i predškolski uzrast s područja naselja Lički Osik, Mušaluk, Budak, Široka Kula, Ostrvica.
* zaposlenici Dječjeg vrtića Pahuljica podružnice Lički Osik.

Datum: Potpis i pečat:

31. srpnja 2023. Gradonačelnik Grada Gospića

 Karlo Starčević, v.r.